**Analiza Impactului de Reglementare**

**efectuată pentru proiectul de hotărâre de Guvern privind stabilirea unor norme detaliate referitoare la cerințele minime vizând punctele de control și posturile de control la frontieră**

|  |  |  |  |  |
| --- | --- | --- | --- | --- |
| **Titlul analizei impactului**  (poate conține titlul propunerii de act normativ): | Proiectul de hotărâre de Guvern privind stabilirea unor norme detaliate referitoare la cerințele minime vizând punctele de control și posturile de control la frontieră. | | | |
| **Data:** | Martie, 2024 | | | |
| **Autoritatea administrației publice (autor):** | Ministerul Agriculturii și Industriei Alimentare | | | |
| **Subdiviziunea:** | Direcția protecția plantelor și siguranța alimentelor de origine vegetală | | | |
| **Persoana responsabilă și datele de contact:** | Cristina Șarban, 022 204 528, e-mail: [cristina.sarban@maia.gov.md](mailto:cristina.sarban@maia.gov.md) | | | |
| **Compartimentele analizei impactului** | | | | |
| ***1. Definirea problemei*** | | | | |
| *a) Determinați clar și concis problema și/sau problemele care urmează să fie soluționate* | | | | |
| Problema care a impus elaborarea acestui proiect de act normativ este reprezentată atât de riscul introducerii și plasării pe piața internă a produselor alimentare nesigure și periculoase, care ar amenința sănătatea consumatorului, cât și de aplicarea unor norme tehnice naționale inutile și disproporționate care creează obstacole în calea liberei circulații a mărfurilor între statul nostru și statele membre ale Uniunii Europene. | | | | |
| *b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate* | | | | |
| În contextul în care Republica Moldova este membră a Organizației Mondiale a Comerțului (OMC) (Acordul GATT 1994, ratificat prin Legea nr. 218/2001 pentru aderarea Republicii Moldova la Organizația Mondială a Comerțului, este necesar de consemnat că potrivit acestui Acord, statele sunt angajate să respecte/protejeze oamenii, animalele sau plantele de riscurile generate de contaminanți, toxine sau organisme patogene prin măsuri SPS (sanitare și fitosanitare), având în vedere necesitatea unei funcționări corecte și eficiente a zonei de comerț liber și crearea condițiilor pentru libera circulație a mărfurilor, în conjunctura în care OMC acționează pentru promovarea comerțului liber, în special prin garantarea faptului că statele mențin dinamica de eliminare a barierelor din calea comerțului în negocierile comerciale desfășurate.  De menționat că, prin transpunerea *acquisului* *european* de domeniu, Republica Moldova tinde să se alinieze la standardele europene, astfel pentru mulți indicatori de stabilire a siguranței alimentelor au fost revăzute anumite cerințe, iar pentru o gamă largă de produse urmează să fie ajustată.  Anual se produce, exportă și importă un spectru larg de produse de origine animală și vegetală, mărfuri, care, conform cerințelor sunt supuse controalelor oficiale, în special cele, care sunt supuse controlului sanitar, regimului de carantină fitosanitară și a determinării inofensivității. Comerțul la nivel mondial atrage după sine producerea schimbărilor și unificarea cerințelor față de controalele mărfurilor de origine agricolă la scară europeană și/sau mondială. Este evident că, circulația producției atât de origine animală, cât și de origine vegetală, în cadrul importurilor și exporturilor frecvente, constituie un factor real de risc, care, poate conduce la introducerea, răspândirea și dezvoltarea bolilor și a organismelor de carantină și/sau a organismelor dăunătoare extrem de periculoase, inclusiv a produselor alimentare neconforme.  Astfel, având în vedere necesitatea aprobării unui cadru juridic alineat prevederilor legale ale Uniunii Europene, se impune aprobarea acestui act normativ, în scopul:  - implementării prevederilor generale privind controalele oficiale efectuate pentru verificarea conformității produselor alimentare și siguranța acestora;  - asigurării compatibilității legislației naționale cu *acquisul* *comunitar* în domeniul controalelor oficiale;  - excluderii barierelor care pot fi create în calea comerțului;  - stabilirea unor prevederi clare pentru autoritățile competente de control.  În conformitate cu Hotărârea Guvernului nr. 14/2023 cu privire la organizarea și funcționarea Agenției Naționale pentru Siguranța Alimentelor, actualmente sunt instituite 7 puncte de control la frontieră, din cele 23 de puncte de trecere a frontierei Republicii Moldova.  Subsidiar, este de specificat că, în prezent legislația națională nu prevede normele pentru cazurile și condițiile în care se pot efectua controalele de identitate, controalele fizice și cele documentare, normele specifice referitoare la desemnarea punctelor de control și la cerințele minime pentru posturile de control la frontieră, inclusiv centrele de inspecție, iar normele privind notificarea prealabilă a transporturilor aduce atingere doar domeniului animalier.  Astfel, prin aprobarea și punerea în aplicare a unor prevederi clare, referitoare la controalele oficiale efectuate la posturile de control la frontieră, nu se va înregistra un impact negativ asupra activității operatorilor economici, deoarece se urmărește o colaborare mai eficientă și ușoară a autorităților responsabile de control, datorită procedurilor de control echivalente, fluidizarea traficului transfrontalier, monitorizarea corespunzătoare a transporturilor cu mărfuri și efectuarea corectă și eficientă a controalelor asupra bunurilor ce intră în țară, asigurându-se inofensivitatea acestora.  În acest sens, se propune intervenția în cauză, care urmărește stabilirea unui cadru legal de implementare a prevederilor primare pentru efectuarea controalelor oficiale și a altor activități oficiale vizând animalele, plantele și mărfurile care intră în Republica Moldova din alte țări, în vederea protejării sănătății umane, animale și a plantelor.  La fel, prevede necesitatea efectuării controalelor oficiale asupra anumitor transporturi de animale și de mărfuri la postul de control la frontieră, în acest scop, fiind necesară desemnarea de către Guvern, iar Agenția Națională pentru Siguranța Alimentelor, autoritate competentă și responsabilă de efectuarea controalelor oficiale, verifică activitatea acestora. La fel, este prevăzută retragerea desemnării postului de control la frontieră, în cazul în care acesta încetează să mai respecte cerințele pentru desemnare în cazul anumitor categorii de animale, plante și mărfuri pentru care desemnarea a fost efectuată.  Suplimentar, proiectul prevede, în anumite circumstanțe, efectuarea controalelor oficiale la puncte de control, altele decât posturile de control la frontieră și impune cerințele minime de funcționare a acestora.  În același timp, se prevede ca posturile de control la frontieră să fie situate în imediata vecinătate a punctului de intrare în țară. Cu toate acestea, pentru a permite organizarea și desfășurarea eficientă a controalelor oficiale și a altor activități oficiale, se stabilesc norme care specifică cazurile unor constrângeri geografice rezultate din caracteristicile naturale și din peisajul natural al punctului de intrare și condițiile în care posturile de control la frontieră pot fi situate la o anumită distanță decât în imediata vecinătate a punctului de intrare în țară.  Totodată, pentru a limita riscurile privind sănătatea plantelor sau a sănătății publice, transferul transporturilor de plante, produse vegetale și alte obiecte, precum și al alimentelor și al hranei pentru animale de origine non-animală până la punctul de control se permite pe baza rezultatelor satisfăcătoare ale controalelor documentare efectuate la postul de control la frontieră.  Pentru a asigura trasabilitatea transporturilor, punctul de control informează postul de control la frontieră cu privire la sosirea transportului. În absența unor astfel de informații, postul de control la frontieră verifică dacă transportul a ajuns la punctul de control, iar dacă verificarea respectivă arată că transportul nu a ajuns, informează autoritățile vamale și alte autorități menționate în Legea nr. 82/2024 și efectuează investigații suplimentare pentru a stabili locația curentă a transportului.  În vederea asigurării efectuării eficiente a controalelor oficiale la punctul de intrare în țară, altul decât postul de control la frontieră, autoritatea competentă, inclusiv autoritatea vamală efectuează controale documentare vizând transporturile de plante, produse vegetale și alte obiecte care fac obiectul unei frecvențe reduse.  Legea nr.82/2024 impune operatorului responsabil de anumite transporturi care intră în țară, să transmită o notificare prealabilă autorităților competente de la posturile de control la frontieră înainte de sosire. Pentru a permite autorităților respective să efectueze controalele oficiale în timp util și în mod eficace, în proiect se stabilește perioada minimă de notificare prealabilă în decursul la o zi lucrătoare înainte de sosirea transporturilor. Cu toate acestea, din cauza constrângerilor logistice legate de transport, s-ar putea să nu fie posibil să se respecte și în cazul în care transportul parcurge distanța de la locul de expediere la postul de control la frontieră în mai puțin de 24 de ore, iar informațiile necesare pentru a completa părțile relevante ale documentului sanitar comun de intrare necesare pentru transmiterea notificării prealabile nu sunt disponibile înainte ca transportul să fie încărcat, proiectul prevede permisiunea ca notificarea prealabilă să fie efectuată cu cel puțin patru ore înainte de sosirea transportului, astfel încât să se poată asigura efectuarea la timp și în mod eficient a controalelor oficiale și în astfel de circumstanțe.  În plus, se stabilesc prevederi privind scutirea posturilor de control la frontieră care sunt desemnate pentru importurile de bușteni neprelucrați, de cherestea și de așchii de lemn de la îndeplinirea anumitor cerințe minime vizând posturi de control la frontieră din cauza unor constrângeri geografice specifice. Regulamentul respectiv prevede, de asemenea, faptul că controalele oficiale și alte activități oficiale de la punctul de control la frontieră desemnate pentru mărfurile menționate anterior pot fi efectuate de către o echipă mobilă care efectuează controale oficiale. Prin urmare, pentru a acorda suficient timp pentru organizarea controalelor oficiale și a altor activități oficiale la respectivele posturi de control la frontieră, se prevede o exceptare de la normele privind perioada minimă pentru notificarea prealabilă a sosirii transporturilor.  La fel, în scopul protecției sănătății umane și animale, sunt stabilite norme detaliate suplimentare privind cerințele minime vizând posturile de control la frontieră, care au fost desemnate pentru categoria de animale și anumite categorii de bunuri, cum ar fi produse de origine animală, subproduse de origine animală, materiale germinative, produse compuse, fân și paie.  În anumite cazuri, pentru a ține cont de cerințele specifice de descărcare a anumitor transporturi care nu sunt expediate în containere, cum ar fi transporturile de produse pescărești sau transporturile de subproduse de origine animală și transporturile voluminoase în vrac, care constau din cantități mari de bunuri transportate fără a fi ambalate, posturile de control la frontieră sunt scutite de obligația de a avea la dispoziție o zonă de descărcare protejată cu un acoperiș. Având în vedere că transporturile de lichide de origine animală și de origine non-nimală în vrac sunt descărcate direct din mijloacele de transport în cisterne prin conducte speciale, posturile de control la frontieră nu trebuie să aibă obligația de a dispune de zone sau hale pentru descărcarea bunurilor și de hale de inspecție sau zone de inspecție pentru efectuarea controalelor oficiale și a altor activități oficiale vizând lichidele în vrac.  Totodată, în vederea prevenirii riscurilor de contaminare încrucișată, se stabilesc cerințe de separare pentru facilitățile de descărcare, depozitare și inspecție la posturile de control la frontieră care au fost desemnate pentru produse de origine animală, produse compuse, subproduse de origine animală și materiale germinative. Cu toate acestea, sunt prevăzute exceptări de la cerințele de separare în cazul în care postul de control la frontieră a fost desemnat exclusiv pentru bunuri ambalate sau pentru anumite bunuri neambalate, în cazul în care evaluarea riscurilor, efectuată de autoritățile competente la punctul de control la frontieră, arată că nu există posibilitatea contaminării încrucișate.  În acest din urmă caz, pentru a aborda în mod eficient riscurile de contaminare încrucișată, autoritățile competente trebuie, în plus, să asigure separarea în timp a activităților de manipulare a transporturilor și să asigure curățarea și dezinfectarea facilităților în intervalele de timp dintre sosirea transporturilor.  În scopul promovării eficienței controalelor oficiale și a altor activități oficiale, se prevede permisiunea unui anumit grad de flexibilitate, autorizând, în anumite condiții, utilizarea facilităților de depozitare ale întreprinderilor comerciale și depozitarea în mijloacele de transport cu care a fost adus transportul la postul de control la frontieră.  Pentru a facilita organizarea și desfășurarea eficientă a controalelor oficiale și a altor activități oficiale, se intenționează divizarea posturilor de control la frontieră într-unul sau mai multe centre de inspecție, în care urmează să fie controlate categoriile de animale și bunuri pentru care a fost desemnat postul de control la frontieră, iar în acest sens, sunt stabilite cerințe minime vizând centrele de inspecție.  Din motive de transparență, toate centrele de inspecție utilizate în cadrul unui post de control la frontieră sunt incluse în lista posturilor de control la frontieră, indicând categoriile de animale și de bunuri supuse controlului în centrele de inspecție. Orice modificare privind centrele de inspecție se prevede a fi reflectată cu exactitate în lista menționată. | | | | |
| *c) Expuneți clar cauzele care au dus la apariția problemei* | | | | |
| Din considerentul că legislația actuală referitoare la controalele oficiale nu cuprinde tot spectrul de produse agroalimentare, controalele trebuie să se bazeze pe cele mai recente informații relevante și, prin urmare, trebuie să fie posibilă adaptarea acestora în funcție de noile informații relevante disponibile, iar principiile și normele pe care se bazează actualele prevederi comunitare sunt mult mai extinse, natura și intensitatea controalelor oficiale trebuie fundamentate pe o evaluare a riscurilor pentru sănătatea publică, sănătatea animală și bunăstarea animalelor. Este necesar să fie aprobate măsurile corespunzătoare, ceea ce urmărește prezenta hotărâre. | | | | |
| *d) Descrieți cum a evoluat problema și cum va evolua fără o intervenție* | | | | |
| Cadrul normativ actual privind controalele oficiale reglementează doar hrana pentru animale, produsele alimentare și normele de sănătate și de bunăstare a animalelor, iar segmentul de origine non-animală nefiind acoperit de legislație, or transpunerea prevederilor comunitare menționate vin întru stabilirea clară și a prevederilor legale asupra sectorului non-animal, de funcționare a autorității competente, și de stabilire a normelor corecte de efectuare a controalelor oficiale, în vederea respectării cerințelor minime la care se conformează statele Uniunii Europene. Totodată, la intrarea în vigoare a Legii nr.447/2023, fără stabilirea unor astfel de prevederi, aceasta nu va dispune de mecanisme de implementare. Astfel, fără o intervenție de reglementare, riscul de a crea în permanență bariere în calea comerțului, de a îngreuna activitatea autorității competente și de a nu asigura inofensivitatea produselor alimentare pe întreg lanțul trasabilității, rămâne unul persistent. | | | | |
| *e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului* | | | | |
| Domeniul privind controalele oficiale este reglementat de Legea nr. 50/2013 cu privire la controalele oficiale pentru verificarea conformității cu legislația privind hrana pentru animale și produsele alimentare și cu normele de sănătate și de bunăstare a animalelor, însă sunt un spectru de dispoziții a căror aplicare nu a fost reglementată sau a fost reglementată doar parțial prin Legea nr.50/2013. Ca urmare constatăm că actualmente controlul oficial în domeniul agroalimentar este reglementat segmentat printr-un șir de acte normative pe diferite sectoare, precum Legea nr. 221/2007 privind activitatea sanitar-veterinară; Legea nr. 306/2018 privind siguranţa alimentelor; Legea nr.231/2006 privind identificarea și înregistrarea animalelor; Legea nr. 119/2018 cu privire la medicamentele de uz veterinar; Legea nr.296/2017 privind cerințele generale de igienă a produselor alimentare; Legea nr.50/2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor; Legea nr.66/2008 privind protecţia indicaţiilor geografice, denumirilor de origine şi specialităţilor tradiţionale garantate; Legea nr. 119/2004 privind produsele de uz fitosanitar și fertilizanților; Legea nr. 228/2010cu privire la protecţia plantelor şi la carantina fitosanitară; Legea nr. 115/2005 cu privire la producţia agroalimentară ecologică; Legea nr.152/2022 cu privire la reglementarea și controlul organismelor modificate genetic; Hotărârea Guvernului nr. 938/2018 pentru aprobarea Regulamentului privind modul de trecere a frontierei de stat a mărfurilor supuse controlului de către Agenţia Naţională pentru Siguranţa Alimentelor; Hotărârea Guvernului nr. 1099/2008 cu privire la normele sanitar-veterinare privind controalele sanitar-veterinare la importul animalelor.  Astfel, în contextual în care tot spectrul de controale oficiale vor fi reglementate de un singur act normativ, odată cu intrarea în vigoare a Legii nr. 82/2024, este indispensabilă aprobarea prevederilor de implementare a acesteia. | | | | |
| ***2. Stabilirea obiectivelor*** | | | | |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)* | | | | |
| În vederea elaborării corecte a prevederilor în cauză, au fost stabilite următoarele obiective:  Printre obiectivele stabilite se pot enumera:  - Asigurarea unui nivel de control la frontieră adecvat;  - Protejarea pieții de produse alimentare nesigure;  - Eliminarea barierelor din calea comerțului, prin aplicarea unor prevederi legale unificate;  - Diminuarea timpului de așteptare în vamă;  - Asigurarea calității produselor alimentare și inofensivitatea acestora. | | | | |
| ***3. Identificarea opțiunilor*** | | | | |
| *a) Expuneți succint opțiunea „a nu face nimic”, care presupune lipsa de intervenție* | | | | |
| În lipsa reglementărilor armonizate și modificate conform cercetărilor recente, nu va fi posibil întreprinderea măsurilor adecvate de efectuare a unor controale legale.  La fel, în cazul neaprobării proiectului, nu vor fi valorificate obiectivele expuse la capitolul 2, iar agenții economici vor avea doar de suferit, urmare a probabilității efectuării unor controale nereglementate, aplicate, în unele cazuri, în mod abuziv și incorect.  Totodată, opțiunea în cauză nu poate fi examinată drept o opțiune realistă, deoarece Guvernul își propune să aducă actele sale normative în concordanță cu *acqui-sul european*, ținând cont de viziunile orientate spre asociere. | | | | |
| *b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate* | | | | |
| Elaborarea proiectului în cauză este condiționată:  - pe de o parte - de angajamentele asumate de Republica Moldova față de Uniunea Europeană o dată cu semnarea Acordului de Asociere dintre RM și UE de a transpune gradual aquis-ul comunitar în legislația națională;  - pe de altă parte – de necesitatea actualizării, îmbunătățirii și consolidării cadrului juridic și instituțional aferent organizării și desfășurării controalelor oficiale și racordării acestuia la prevederile comunitare.  Măsurile prevăzute la nivel european și transpuse în legislația națională vor favoriza exercitarea mai eficientă a atribuțiilor și responsabilităților Agenției Naționale pentru Siguranța Alimentelor privind controlul oficial.  Proiectul de hotărâre implementează prevederile Legii nr. 82/2024 privind controalele oficiale în domeniul agroalimentar, în ceea ce privește normele pentru cazurile și condițiile în care se pot efectua controale de identitate și controale fizice vizând anumite mărfuri la punctele de control și în care se pot efectua controale documentare la distanță de posturile de control la frontieră; normele speciale referitoare la desemnarea punctelor de control și de la cerințele minime pentru posturile de control la frontieră; notificarea prealabilă a transporturilor de anumite categorii de animale și de mărfuri care intră în țară; norme detaliate privind cerințele minime vizând posturile de control la frontieră, inclusiv centrele de inspecție, precum și formatul, categoriile și abrevierile care trebuie utilizate în lista posturilor de control la frontieră și a punctelor de control.  Prin intermediul proiectului dat, se urmărește stabilirea cerințelor de efectuare a controalelor oficiale pentru bunurile ce urmează să fie introduse în țară, asigurând consumatorul cu produse sigure și calitative, eliminând barierele din calea comerțului și garantând un cadru normativ actual și aplicabil. | | | | |
| *c) Expuneți opțiunile alternative analizate sau explicați motivul de ce acestea nu au fost luate în considerare* | | | | |
| Nu s-au identificat opțiuni alternative decît cea de aprobare a proiectului dat, deoarece este stringentă necesitatea alinierii cadrului normativ național la niște cerințe unice cu cele ale Uniunii Europene în domeniul controalelor oficiale și din considerentul că legislația națională actuală nu prevede norme și cerințe privind controalele oficiale efectuate la posturile de control la frontieră. | | | | |
| ***4. Analiza impacturilor opțiunilor*** | | | | |
| *a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate* | | | | |
| Fără o intervenție în cadrul normativ, acesta va rămâne distorsionat, neclar și dificil de implementat, generând situații de conflict între mediul de afaceri și organele de control și în plus, aceste situații pot genera apariția riscurilor de corupție, astfel în final fiind pusă în pericol sănătatea consumatorului.  Astfel, aprobarea proiectului actului vizat nu va cauza impacturi negative, din considerentul că toate prevederile propuse sunt stabilite, în special, pentru monitorizarea și controlul domeniului agroalimentar și întru facilitarea îndeplinirii corecte a atribuțiilor funcționale ale angajaților autorității competente și a operatorilor economici.  Autoritatea competentă implicată în procesul implementării își va exercita atribuțiile în limitele competenței funcționale.  Ce ține de agenții economici – cheltuieli suplimentare pot apărea doar în cazul în care nu-și vor desfășura activitatea economică în limitele prevăzute de legislație. | | | | |
| *b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |
| *Impacturile pozitive*  Implementarea cadrului normativ propus va avea următoarele efecte pozitive:  - ajustarea legislației naționale în domeniul controalelor oficiale la cerințele europene;  - asigurarea pieței interne cu producție de origine vegetală și animală calitativă;  - evitarea barierelor la import/export a bunurilor și produselor;  - protejarea intereselor consumatorului;  - fortificarea capacităților de control ale autorității competente;  - protejarea teritoriului țării de introducerea în țară a produselor neconforme;  - siguranța mărfurilor plasate pe piața internă și a celor destinate exportului.  Totodată, este de specificat că operatorii care practică activități de import/export a mărfurilor agroalimentare trebuie să fie conștienți despre obligativitatea respectării cerințelor legale, cerințe care sunt impuse la nivel țărilor unde se dorește ca să ajungă marfa și afacerile cu partenerii străini să fie cu caracter constant.  În același timp, în măsura în care este necesară efectuarea unor controale de identitate și fizice eficiente, postul de inspecție la frontieră trebuie să aibă posibilitatea de a solicita operatorului să transfere mărfurile la un alt punct de control decât postul de inspecție la frontieră. În astfel de cazuri, postul de inspecție la frontieră ar trebui să obțină acordul operatorului înainte de a autoriza transferul la punctul de control. Acordul operatorului este necesar având în vedere costurile de transport suportate de operator sau pentru a se evita situațiile în care transporturile care conțin mărfuri perisabile sunt transferate către punctul de control care nu este situat la o distanță corespunzătoare de postul de inspecție la frontieră. | | | | |
| *b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |
| Opțiunea alternativă identificată presupune fortificarea capacităților instituționale ale Republicii Moldova la etapa imediat următoare, pentru a putea efectua corect și conform practicilor europene controalele oficiale. Fortificarea instituțională se referă la cadre de înaltă calificare, laboratoare acreditate conform prevederilor internaționale, echipamente de ultimă generație, construcții de edificii. | | | | |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* | | | | |
| În calitate de riscuri, pot fi evidențiate următoarele:  - reorganizarea autorității competente;  - lipsa personalului calificat;  - lipsa echipamentului de laborator necesar;  - lipsa unor măsuri neactualizate prin neaprobarea proiectului în cauză. | | | | |
| *d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi* | | | | |
| Costuri de conformare din partea operatorilor din domeniile vizate nu s-au identificat. | | | | |
| ***Concluzie***  *e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* | | | | |
| Se propune aprobarea proiectul Hotărârii Guvernului, deoarece necesitatea aprobării unui astfel de proiect se încadrează în angajamentele Republicii Moldova, la compartimentul “ajustarea legislației naționale la cerințele UE” și la compartimentul ”optimizare și eliminarea barierelor în calea comerțului”.  Se optează pentru selectarea și promovarea opțiunii recomandate, întrucât se urmărește obținerea unui cadru normativ armonizat la normele europene de domeniu. | | | | |
| ***5. Implementarea și monitorizarea*** | | | | |
| *a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare* | | | | |
| Implementarea și monitorizarea aplicării proiectului în cauză ține de competența Agenției Naționale pentru Siguranța Alimentelor, iar aprobarea acestuia nu presupune modificarea cadrului normativ.  Proiectul în cauză este elaborat în vederea stabilirii măsurilor și cerințelor clare și corecte de efectuare a controalelor oficiale la posturile de control la frontieră și prevede instituirea altor puncte de control decât posturile de control la frontieră, inclusiv centre de inspecție, la necesitate sau în cazurile în care sunt identificate anumite constrângeri de efectuare a controalelor oficiale asupra bunurilor ce urmează să intre în țară. | | | | |
| *b) Indicați clar indicatorii de performanță în baza cărora se va efectua monitorizarea* | | | | |
| În vederea respectării prevederilor legale, pot fi luate următoarele măsuri de implementare:  - metode de prelevare de probe și de analiză, incluzând metode de confirmare sau de referință ce trebuie să fie utilizate în cazul unei dispute;  - criterii de performanță, parametri de analiză, incertitudinea de măsurare și proceduri pentru validarea metodelor;  - reguli referitoare la interpretarea rezultatelor.  - Autoritatea competentă trebuie să stabilească proceduri adecvate pentru a garanta dreptul operatorilor, ale căror produse sunt supuse prelevării de probe și analizei, să solicite opinia suplimentară a unui expert;  - Autoritatea competentă trebuie să se asigure, în special, că operatorii cu activitate în domeniul hranei pentru animale și cei cu activitate în domeniul alimentar pot obține un număr suficient de probe pentru a putea solicita o opinie suplimentară a unor experți. Aceasta se aplică cu excepția situației în care este imposibilă obținerea de probe suplimentare, cum este cazul produselor cu grad înalt de perisabilitate sau în cazul unor cantități foarte mici;  - probele trebuie să fie manipulate și etichetate de așa manieră încât să se garanteze atât validitatea legală, cât și cea analitică;  - Autoritatea competentă poate stabili reguli detaliate, în special pentru:  a) hrana pentru animale și alimentele importate sau care urmează a fi manipulate în zone libere ori în depozite situate în zone libere;  b) alimentele și produsele vegetale care urmează a fi introduse în țară și comercializate.  În scopul de a dezvolta noi metode și tehnici de control în legătură cu controalele oficiale asupra producției agroalimentare, se propun spre aprobare măsuri la nivel național pentru implementarea unor proiecte-pilot care sunt limitate ca timp și domeniu de aplicare. Aceste măsuri ar trebui să asigure verificarea de către autoritatea competentă a respectării de către operatori a tuturor dispozițiilor fundamentale aplicabile producției alimentare, inclusiv a cerinței față de siguranța produselor menționate. | | | | |
| *c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea* | | | | |
| Odată cu intrarea în vigoare a prevederilor prezentului proiect, impactul pozitiv se va resimți în timp, după implementarea și evaluarea respectării prevederilor propuse. | | | | |
| ***6. Consultarea*** | | | | |
| *a) Identificați principalele părți (grupuri) interesate în intervenția propusă* | | | | |
| Intervenția în cauză va influența pozitiv și va genera impact benefic pentru următoarele părți/grupuri interesate, după cum urmează:  - importatorii de produse alimentare, animale, plante, produse vegetale și alte obiecte vor dispune de un cadru normativ alineat la principiile europene;  - operatorii naționali, producătorii agricoli locali care trebuie să respecte cerințele de siguranță și de calitate a produselor alimentare;  - autoritățile competente vor avea reglementate măsurile și procedurile de efectuare corectă a controalelor oficiale;  - cetățenii Republicii Moldova. | | | | |
| *b) Explicați succint cum (prin ce metode) s-a asigurat consultarea adecvată a părților* | | | | |
| Proiectul de act normativ va fi plasat pentru consultări publice, pe pagina web oficială a Ministerului Agriculturii și Industriei Alimentare și, conform legislației naționale, va fi avizat de ministerele, departamentele interesate. | | | | |
| *c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)* | | | | |
| Rubrica dată urmează a fi completată după procedura de consultare și avizare. | | | | |
| **Anexă**  **Tabel pentru identificarea impacturilor** | | | | |
| **Categorii de impact** | | **Punctaj atribuit** | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | | |
| costurile desfășurării afacerilor | | +1 |  |  |
| povara administrativă | | +1 |  |  |
| fluxurile comerciale și investiționale | | +2 |  |  |
| competitivitatea afacerilor | | +2 |  |  |
| activitatea diferitor categorii de întreprinderi mici și mijlocii | | +1 |  |  |
| concurența pe piață | | +1 |  |  |
| activitatea de inovare și cercetare | | +1 |  |  |
| veniturile și cheltuielile publice | | 0 |  |  |
| cadrul instituțional al autorităților publice | | +3 |  |  |
| alegerea, calitatea și prețurile pentru consumatori | | 0 |  |  |
| bunăstarea gospodăriilor casnice și a cetățenilor | | +3 |  |  |
| situația social-economică în anumite regiuni | | 0 |  |  |
| situația macroeconomică | | 0 |  |  |
| alte aspecte economice | | 0 |  |  |
| **Social** | | | | |
| gradul de ocupare a forței de muncă | | 0 |  |  |
| nivelul de salarizare | | 0 |  |  |
| condițiile și organizarea muncii | | 0 |  |  |
| sănătatea și securitatea muncii | | 0 |  |  |
| formarea profesională | | +2 |  |  |
| inegalitatea și distribuția veniturilor | | 0 |  |  |
| nivelul veniturilor populației | | 0 |  |  |
| nivelul sărăciei | | 0 |  |  |
| accesul la bunuri și servicii de bază, în special pentru persoanele social-vulnerabile | | 0 |  |  |
| diversitatea culturală și lingvistică | | 0 |  |  |
| partidele politice și organizațiile civice | | 0 |  |  |
| sănătatea publică, inclusiv mortalitatea și morbiditatea | | +1 |  |  |
| modul sănătos de viață al populației | | 0 |  |  |
| nivelul criminalității și securității publice | | 0 |  |  |
| accesul și calitatea serviciilor de protecție socială | | 0 |  |  |
| accesul și calitatea serviciilor educaționale | | 0 |  |  |
| accesul și calitatea serviciilor medicale | | 0 |  |  |
| accesul și calitatea serviciilor publice administrative | | 0 |  |  |
| nivelul și calitatea educației populației | | 0 |  |  |
| conservarea patrimoniului cultural | | 0 |  |  |
| accesul populației la resurse culturale și participarea în manifestații culturale | | 0 |  |  |
| accesul și participarea populației în activități sportive | | 0 |  |  |
| discriminarea | | 0 |  |  |
| alte aspecte sociale | | 0 |  |  |
| **De mediu** | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  |
| calitatea aerului | | +1 |  |  |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  |
| biodiversitatea | | 0 |  |  |
| flora | | +3 |  |  |
| fauna | | +3 |  |  |
| peisajele naturale | | 0 |  |  |
| starea și resursele solului | | 0 |  |  |
| producerea și reciclarea deșeurilor | | 0 |  |  |
| utilizarea eficientă a resurselor regenerabile și neregenerabile | | 0 |  |  |
| consumul și producția durabilă | | 0 |  |  |
| intensitatea energetică | | 0 |  |  |
| eficiența și performanța energetică | | 0 |  |  |
| bunăstarea animalelor | | 0 |  |  |
| riscuri majore pentru mediu (incendii, explozii, accidente etc.) | | 0 |  |  |
| utilizarea terenurilor | | 0 |  |  |
| alte aspecte de mediu | | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | |
| **Anexe** | | | | |
|  | | | | |